පහ ශ්‍රේණියේදී සහ 10 – 13 ශ්‍රේණිවලදී උපකාරක පන්ති වියදම සාපේක්ෂව වැඩි වන බවද අනාවරණය වී තිබේ.සිසුන් උපකාරක පන්තිවලට යාමට ප්‍රධාන හේතු අතර 10 වැනි ශ්‍රේණියේ උපකාරක පන්තිවලට යන සිසුන් තුළ පාසල පිළිබඳ ඍණ ආකල්ප ඇතිවීම, පාසලේදී විෂය නිර්දේශ ආවරණය නොවීම, ගුරු හිඟය, ගුරු නිවාඩු, තරගකාරීව උසස් පෙළ විභාගයට මුහුණ දීම සඳහා ලබාදෙන පෙර සූදානම විෂය කරුණු සාර්ථකව හා මනාව ඉගැන්වීම යන උපකාරක පන්තිවල ධනාත්මක ලක්ෂණ බලපාන බවද අනාවරණය වී ඇත.විෂය මාලාවේ විෂය කරුණු වැඩි නිසා උපකාරක පන්තිවලට සහභාගි වීම අවශ්‍ය වී තිබෙන අතර එම පන්ති නිසා සිසුන් වැඩි පිරිසක් ප්‍රධාන විභාගවලින් සමත්වන බව උපකාරක පන්තිවලින් සිසුන්ට කැරෙන බලපෑම් අතර ප්‍රධාන තැනක් ගනියි.